**DUOMENŲ TEIKIMO TURTO AREŠTO AKTŲ REGISTRUI ELEKTRONINIU BŪDU**

**SUTARTIS**

Nr.

Vilnius

Valstybės įmonė Registrų centras (toliau – Gavėjas), atstovaujama Konsultacijų centro vadovės Jurgitos Jakeliūnaitės, veikiančios pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ ir [įveskite vardą, pavardę](toliau – TEIKĖJAS), veikiantis (-i) pagal [nurodomas teisės verstis veikla teisinis pagrindas (antstolio pažymėjimas)] , toliau Gavėjas ir Teikėjas kiekvienas atskirai vadinamas Šalimi, o kartu vadinami Šalimis, sudarė šią Duomenų teikimo Turto arešto aktų registrui elektroniniu būdu sutartį (toliau – Sutartis).

**I SKYRIUS**

**SUTARTIES DALYKAS**

1. Teikėjas, naudodamasis Turto arešto aktų registro programa (toliau – eTAAR programa) arba Antstolių informacine sistema (toliau – AIS), Lietuvos Respublikos teisės aktų ir Sutarties nustatyta tvarka įsipareigoja saugiai elektroniniu būdu teikti Gavėjui Turto arešto aktų registro nuostatuose, patvirtintuose Lietuvos Respublikos Vyriausybės 2002 m. kovo 5 d. nutarimu Nr. 314 „Dėl Turto arešto aktų registro nuostatų patvirtinimo“ (toliau – Turto arešto aktų registro nuostatai) nurodytus duomenis, t. y. naudodamasis eTAAR programa įsipareigoja teikti turto arešto aktų, jų pakeitimų bei panaikinimo duomenis ir (ar) šių dokumentų skaitmenines kopijas arba naudodamasis AIS – turto arešto aktų duomenis (toliau visi kartu – Duomenys), o Gavėjas įsipareigoja gautus Duomenis tvarkyti Lietuvos Respublikos teisės aktų ir Sutarties nustatyta tvarka.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

2. Duomenys teikiami vadovaujantis:

2.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), 6 straipsnio 1 dalies c punktu;

2.2. Lietuvos Respublikos civilinio proceso kodekso 680 straipsniu;

2.3. Lietuvos Respublikos turto arešto aktų registro įstatymo 6 straipsnio 1 dalimi;

2.4. Turto arešto aktų registro nuostatų 17, 18 ir 19 punktais;

2.5. Turto arešto aktų registro objektų registravimo ir duomenų teikimo taisyklių, patvirtintų valstybės įmonės Registrų centro generalinio direktoriaus 2022 m. vasario 8 d. įsakymu Nr. VE-92 (1.3 E) „Dėl Turto arešto aktų registro objektų registravimo ir duomenų teikimo taisyklių patvirtinimo“ (toliau – Turto arešto aktų registro objektų registravimo ir duomenų teikimo taisyklės), 7 punktu;

2.6. Duomenų teikimo Turto arešto aktų registrui elektroniniu būdu taisyklių, patvirtintų valstybės įmonės Registrų centro generalinio direktoriaus 2022 m. sausio 14 d. įsakymu Nr. VE-25 (1.3 E) „Dėl duomenų teikimo Turto arešto aktų registrui elektroniniu būdu taisyklių patvirtinimo“, 2 punktu.

3. Duomenys gaunami vadovaujantis:

3.1. Reglamento 6 straipsnio 1 dalies c punktu;

3.2. Turto arešto aktų registro nuostatų 10 punktu ir 11.6 papunkčiu;

3.3. Turto arešto aktų registro objektų registravimo ir duomenų teikimo taisyklių 6 punktu.

**III SKYRIUS**

**DUOMENŲ NAUDOJIMO TIKSLAS**

4. Gavėjas, būdamas Turto arešto aktų registro tvarkytoju, Duomenis tvarko vykdydamas Turto arešto aktų registro nuostatuose nustatytas funkcijas.

**IV SKYRIUS**

**DUOMENŲ SAUGUMAS, TEIKIMO IR NAUDOJIMO TVARKA**

5. Antstoliai Duomenis per eTAAR programą teikia pagal šios Sutarties nuostatas, o per AIS – pagal sudarytas Antstolių informacinės sistemos naudojimo sutarčių nuostatas.

6. Gavėjas įsipareigoja:

6.1. gautus Duomenis naudoti tik Sutartyje numatytam Duomenų naudojimo tikslui;

6.2. pasirašius Sutartį, per 3 darbo dienas suteikti Teikėjui ir jo paskirtiems asmenims, nurodytiems Sutarties priede „Teikėjo paskirtų asmenų sąrašas“, vartotojų prieigas, jungtis prie eTAAR programos, kurios nuoroda skelbiama Gavėjo interneto svetainėje [www.registrucentras.lt](http://www.registrucentras.lt);

6.3. suteikti Teikėjui, taip pat jo paskirtiems Teikėjo padėjėjams teises eTAAR programoje įrašyti Sutarties 1 punkte nurodytus Duomenis, teisę per eTAAR programą teikti Turto arešto aktų registrui Sutarties 1 punkte nurodytus Duomenis elektroniniu būdu;

6.4. gavęs rašytinį Teikėjo prašymą ir užpildytą bei pasirašytą papildomą Sutarties priedą „Teikėjo paskirtų asmenų sąrašas“, kuriame Teikėjas nurodo tik papildomai paskirtus asmenis, per 3 darbo dienas suteikti papildomai Teikėjo paskirtiems asmenims vartotojų prieigas eTAAR ir suteikti jiems reikiamas teises;

6.5. gavęs Duomenis elektroniniu būdu, atlikti Turto arešto aktų registro nuostatuose ir Turto arešto aktų registro objektų registravimo ir duomenų teikimo taisyklėse nustatytus veiksmus;

6.6. prieigas prie eTAAR programos Teikėjo paskirtiems asmenims suteikti, sustabdyti, atnaujinti ar panaikinti Sutartyje nustatyta tvarka gavus rašytinį Teikėjo pranešimą ir, kai reikalinga, papildomą Sutarties priedą „Teikėjo paskirtų asmenų sąrašas“;

6.7. Teikėjo pateiktus paskirtų asmenų duomenis naudoti jų identifikavimui eTAAR programoje, Sutarties sudarymo, vykdymo ir administravimo, Gavėjo teisinių reikalavimų pareiškimo, vykdymo ar apgynimo tikslais. Teikėjo pateikti asmens duomenys bus saugomi 10 metų po Sutarties pasibaigimo;

6.8. Sutartyje nurodytus Teikėjo ir jo paskirtų asmenų pateiktus asmens duomenis naudoti vadovaujantis Reglamento, Lietuvos Respublikos asmens duomenų teisinės apsaugos įstatymo ir Asmens duomenų tvarkymo valstybės įmonėje Registrų centre tvarkos aprašo, patvirtinto valstybės įmonės Registrų centro direktoriaus 2018 m. gegužės 24 d. įsakymu Nr. v-171 „Dėl Asmens duomenų tvarkymo valstybės įmonėje Registrų centre taisyklių patvirtinimo“ nuostatomis;

6.9. konsultuoti Teikėją ir jo paskirtus asmenis Duomenų teikimo Turto arešto aktų registrui elektroniniu būdu klausimais;

6.10. užtikrinti eTAAR programos veikimą, kai Teikėjo ir jo paskirtų asmenų kompiuterinėse darbo vietose naudojamos interneto naršyklės: *Microsoft Edge*, *Google Chrome* arba *Mozilla Firefox* su *JavaScript* palaikymu;

6.11. užtikrinti Sutartimi gaunamų Duomenų saugą, vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir kitais Turto arešto aktų registro duomenų saugą reglamentuojančiais teisės aktais, nuo jų gavimo momento;

6.12. užtikrinti, kad jo darbuotojai, kurie tvarko asmens duomenis, yra pasirašytinai supažindinti su pareiga saugoti asmens duomenų paslaptį ir yra įsipareigoję užtikrinti asmens duomenų konfidencialumą;

6.13. neperduoti ir neatskleisti pagal Sutartį gautų Duomenų trečiosioms šalims[[1]](#footnote-1), jei kitaip nenustatyta Lietuvos Respublikoje galiojančiuose teisės aktuose;

6.14. laikytis Sutartyje numatytų Duomenų naudojimo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.

7. Teikėjas įsipareigoja:

7.1. Gavėjui teikti Duomenis Lietuvos Respublikoje galiojančių teisės aktų ir Sutarties nustatyta tvarka ir sąlygomis;

7.2. apmokėti Gavėjui už Duomenų registravimą Turto arešto aktų registre Sutarties V skyriuje „Apmokėjimas ir atsiskaitymo tvarka“ nustatyta tvarka;

7.3. siekti, kad Teikėjo paskirtų asmenų elektroninio autentifikavimo paslaugos priemonės būtų tinkamai saugomos;

7.4. užtikrinti, kad Teikėjo paskirti asmenys elektroninio autentifikavimo paslaugos priemonėmis naudotųsi asmeniškai ir neatskleistų jų tretiesiems asmenims;

7.5. nedelsiant pranešti Gavėjui apie trečiųjų asmenų pasinaudojimą Teikėjo ar jo paskirto asmens elektroninio autentifikavimo paslaugos priemonėmis;

7.6. nedelsiant informuoti Gavėją apie tai, kad tretieji asmenys tikėtinai pasinaudojo Teikėjui ar jo paskirtam asmeniui priklausančia elektroninio autentifikavimo paslaugos priemone;

7.7. nedelsiant informuoti Gavėją apie prarastą Teikėjui ar jo paskirtam asmeniui priklausančią elektroninio autentifikavimo paslaugos priemone;

7.8. nedelsiant pranešti Gavėjui apie automatiškai sustabdytas prieigos teises prie eTAAR programos;

7.9. nedelsiant raštu informuoti apie Teikėjo įgaliojimų sustabdymą ir įgaliojimų sustabdymo panaikinimą;

7.10. raštu informuoti Gavėją apie Teikėjo įgaliojimų pasibaigimą, likus ne mažiau kaip 3 darbo dienoms iki įgaliojimų pasibaigimo;

7.11. užtikrinti, kad Teikėjo paskirti asmenys tvarkytų fizinių asmenų duomenis vadovaudamiesi Reglamentu ir Lietuvos Respublikos asmens duomenų teisinės apsaugos įstatymo nuostatomis;

7.12. nepagrįstai nedelsdamas informuoti Gavėją apie įvykusį asmens duomenų saugumo pažeidimą, kaip tai nustatyta Reglamento 33 straipsnio 2 dalyje;

7.13. nedelsdamas informuoti Gavėją, kad:

7.13.1. Teikėjo paskirtas asmuo neteko teisės tvarkyti duomenis (duomenų vartotojas nušalinamas nuo darbo (pareigų), nebeatitinka teisės aktuose nustatytų išorinio informacinių sistemų naudotojo kvalifikacinių reikalavimų, praranda patikimumą, pasibaigia jo darbo (sutartiniai) santykiai su Teikėju ar įvyksta bet kokios kitos aplinkybės, sąlygojančios, jog Teikėjo paskirtas duomenų vartotojas nebegali vykdyti duomenų teikimo);

7.13.2. pasikeitė kita su Teikėjo paskirtais asmenimis susijusi informacija, pateikta Gavėjui;

7.14 apie eTAAR programos veikimo, Duomenų teikimo nesklandumus informuoti Gavėją tel. (8 5) 262 2222 arba el. paštu [versloklientai@registrucentras.lt](mailto:versloklientai@registrucentras.lt);

7.15. apie aptiktas saugumo spragas pranešti Gavėjui, neišnaudoti saugumo spragų pažeistoje sistemoje, nepakeisti elektroninės informacijos, kitaip nepaveikti registro bei informacinių sistemų saugumo ir elektroninės informacijos;

7.16. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.

8. Sustabdžius Teikėjo įgaliojimus, Gavėjas įgaliojimų sustabdymo laikotarpiu panaikina Teikėjui ir jo paskirtiems asmenims suteiktas teises naudotis eTAAR programa.

9. Teikėjo paskirti asmenys prie eTAAR jungiasi per universalią elektroninio identifikavimo platformą *iPasas* elektroninio autentifikavimo paslaugos priemonėmis (mobiliuoju elektroniniu parašu, kriptografine USB laikmena, lustine kortele ar kitomis priemonėmis, nurodytomis interneto svetainėje [*https://www.ipasas.lt/*](https://www.ipasas.lt/)). Pasirenkamas norimas autentifikavimo būdas ir vadovaujamasi tolimesniais nurodymais, kurie priklauso nuo pasirinkto autentifikavimo būdo. Sėkmingai autentifikavusis suteikiama teisė dirbti su eTAAR programa.

10. Teikėjas kiekvienu konkrečiu atveju prisiima atsakomybę už savo arba jo paskirtų asmenų per eTAAR programą Turto arešto aktų registrui perduotų Duomenų teisingumą, išsamumą, vientisumą ir saugą tol, kol Duomenys pasieks Gavėją.

11. Teikėjas nedelsdamas praneša Gavėjui apie Teikėjo paskirto asmens elektroninio autentifikavimo paslaugos priemonių praradimą ar kitas aplinkybes, dėl kurių autentifikavimo paslaugos priemonėmis gali pasinaudoti tretieji asmenys. Tokiu atveju Gavėjas nedelsdamas sustabdo Teikėjo paskirto asmens prieigą prie universalios elektroninio identifikavimo platformos *iPasas*. Prieiga atnaujinama tik gavus motyvuotą rašytinį Teikėjo prašymą.

12. Teikėjui arba jo paskirtam asmeniui, Sutarties 7.14 papunktyje nustatyta tvarka, pranešus apie automatiškai sustabdytas prieigos teises dėl nesėkmingų bandymų prisijungti prie eTAAR programos, Gavėjas prieigos teises atnaujina, patikrinęs Teikėjo arba jo paskirto asmens tapatybę (tikrinamas vardas, pavardė ir kiti asmenį apibūdinantys duomenys). Jei Teikėjo ar jo paskirto asmens prieigos teisės prie eTAAR programos automatiškai sustabdomos daugiau kaip kartą per dieną, prieigos teisės atnaujinamos tik gavus rašytinį Teikėjo ar jo paskirto asmens prašymą.

13. Teikėjo rašytiniai prašymai suteikti, atnaujinti ar panaikinti prieigos teises prie eTAAR programos, taip pat papildomas (-i) Sutarties priedas „Teikėjo paskirtų asmenų sąrašas“ gali būti pateikti asmeniškai, atsiųsti paštu ar pateikti elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatyme nustatytus reikalavimus.

14. Gavėjas turi teisę sustabdyti savo įsipareigojimų pagal šią Sutartį vykdymą, jeigu Teikėjas nesilaiko Sutartimi prisiimtų įsipareigojimų, teisės aktuose nustatytų duomenų tvarkymo reikalavimų, jeigu užfiksuojama ar pagrįstai įtariama grėsmė duomenų konfidencialumui ir (ar) paaiškėja aplinkybės, kurios gali būti svarbios Sutartimi prisiimtų įsipareigojimų vykdymui (pvz., antstolio veiklos sustabdymas, pasibaigimas, teisės aktų, reglamentuojančių Teikėjo veiklą, duomenų teikimą, pasikeitimas ir kt.). Teikėjui užtikrinus Sutartimi prisiimtų įsipareigojimų vykdymą, Gavėjas, įvertinęs iš Teikėjo raštu gautą informaciją, gali atnaujinti įsipareigojimų pagal šią Sutartį vykdymą.

15. Gavėjas turi teisę vienašališkai keisti Sutartyje nustatytas duomenų teikimo, naudojimo sąlygas ir (ar) tvarką apie tai Teikėjui pranešdamas prieš 30 (trisdešimt) kalendorinių dienų (Gavėjo interneto puslapyje [www.registrucentras.lt](http://www.registrucentras.lt) ir (ar) Teikėjo elektroniniu paštu) iki duomenų teikimo, naudojimo sąlygų ir (ar) tvarkos pakeitimo.

**V SKYRIUS**

**APMOKĖJIMAS IR ATSISKAITYMO TVARKA**

16. Duomenys Turto arešto aktų registre registruojami atlygintinai. Atlyginimas už Duomenų registravimą Turto arešto aktų registre yra nustatytas:

16.1. Lietuvos Respublikos valstybės informacinių išteklių valdymo įstatymo 25 straipsnio 3 dalimi;

16.2. Lietuvos Respublikos Vyriausybės 2020 m. liepos 8 d. nutarimu Nr. 763 „Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“. Pasikeitus Lietuvos Respublikos Vyriausybės 2020 m. liepos 8 d. nutarimui Nr. 763 ,,Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“ ir nustačius naujus įkainius (ar įsigaliojus naujiems teisės aktams, reglamentuojantiems atlyginimo dydžius), Teikėjas įsipareigoja mokėti Gavėjui vadovaudamasis galiojančių teisės aktų nuostatomis, t. y. už turto arešto aktų registravimą Turto arešto aktų registre mokėti pagal pakeistus (ar nustatytus naujus) atlyginimo dydžius.

17. Gavėjas kiekvieno mėnesio pradžioje pateikia Teikėjui PVM sąskaitą faktūrą už turto arešto aktų registravimą Turto arešto aktų registre per praėjusį mėnesį. PVM sąskaita faktūra pateikiama Sutarties XII skyriuje „Šalių rekvizitai“ nurodytu elektroninio pašto adresu.

18. Teikėjas:

18.1 PVM sąskaitą faktūrą turi apmokėti per 14 (keturiolika) dienų nuo jos pateikimo Teikėjui dienos;

18.2. atlyginimą moka už Duomenų registravimą Turto arešto aktų registre.

19. Laiku neapmokėjęs pateiktos PVM sąskaitos faktūros, Teikėjas moka 0,04 procento dydžio delspinigius nuo neapmokėtos sumos už kiekvieną uždelstą dieną.

20. Teikėjui tinkamai nevykdant piniginių prievolių pagal bet kurią su Gavėju sudarytą paslaugų ir (ar) duomenų teikimo sutartį, Gavėjas Teikėjo mokėjimus paskirstys savo nuožiūra, pirmenybę teikdamas seniausiems Teikėjo įsiskolinimams.

**VI SKYRIUS**

**ATSAKOMYBĖ IR GINČŲ SPRENDIMO TVARKA**

21. Nė viena Šalis neturi teisės pavesti Sutartį vykdyti tretiesiems asmenims.

22. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.

23. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII SKYRIUS**

**TAIKYTINA TEISĖ**

24. Sutarčiai, jos vykdymui ir aiškinimui taikoma Lietuvos Respublikos teisė.

**VIII SKYRIUS**

**SUTARTIES KEITIMO IR PAPILDYMO TVARKA**

25. Visi Sutarties pakeitimai ir papildymai, išskyrus Sutarties 6.4, 6.6 papunkčiuose ir 15 punkte numatytus atvejus, bus daromi tarp Šalių pasirašant papildomus susitarimus dėl Sutarties keitimo ar papildymo, kurie tampa neatskiriama Sutarties dalimi.

26. Pasikeitus Sutartyje nurodytoms teisės aktų nuostatoms, Sutartis nekeičiama, o taikomos aktualios teisės aktų redakcijos arba Gavėjo vienašališkai pakeista duomenų teikimo ir naudojimo tvarka ir (ar) sąlygos.

27. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

28. Šalis neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.

29. Įvykus nenugalimos jėgos (*force majeure*) aplinkybėms, Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

30. Šalis, neturinti galimybių įvykdyti Sutartimi prisiimtų įsipareigojimų dėl nenugalimos jėgos aplinkybių, privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, raštu pranešti kitai Šaliai apie tokias aplinkybes, jų įtaką Sutartimi prisiimtų įsipareigojimų vykdymui bei galimą Sutartimi prisiimtų įsipareigojimų įvykdymo terminą. Šalys taip pat įsipareigoja pranešti, kai išnyksta pagrindas nevykdyti įsipareigojimų dėl nenugalimos jėgos aplinkybių.

31. Pagrindas atleisti Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento arba, jeigu laiku nebuvo pranešta, nuo pranešimo pateikimo momento. Jeigu Šalis laiku nepraneša, ji privalo kompensuoti kitai Šaliai žalą, kurią ši patyrė dėl laiku nepateikto pranešimo.

**X SKYRIUS**

**SUTARTIES GALIOJIMAS IR NUTRAUKIMAS**

32. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.

33. Įsigaliojus Sutarčiai, netenka galios Šalių anksčiau sudaryta sutartis dėl Duomenų teikimo Turto arešto aktų registrui (jei tokia sutartis buvo sudaryta).

34. Sutartis pasibaigia, kai:

34.1. Sutartis nutraukiama Šalių sutarimu;

34.2. Sutartis nutraukiama vienašališkai Sutartyje nustatyta tvarka;

34.3. netenka galios teisės aktai, reglamentuojantys Šalių teisę teikti ar gauti duomenis, arba kitais atvejais, dėl kurių Teikėjas netenka teisės tvarkyti ir (ar) teikti duomenis, o Gavėjas gauti duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės, apie kurias Teikėjas įsipareigoja nedelsdamas, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti Gavėją, o Gavėjas – tik tais atvejais, jei apie tokias aplinkybes nebuvo skelbta viešai teisės aktų nustatyta tvarka.

35. Vienašališko Sutarties nutraukimo sąlygos ir tvarka:

35.1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimt) kalendorinių dienų nuo tokio pranešimo pateikimo dienos;

35.2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimties) darbo dienų nuo tokio pranešimo pateikimo dienos.

36. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

37. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį, pareiga saugoti duomenų paslaptį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XI SKYRIUS**

**BAIGIAMOSIOS NUOSTATOS**

38. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu. Jei kitaip nenustatyta Sutartyje, jie gali būti įteikiami asmeniškai arba siunčiami registruotu paštu ar elektroniniu paštu, kiekvienu atveju išsiunčiant Šalių nurodytais adresais.

39. Jei pranešimas siunčiamas elektroniniu paštu ir jei jis išsiųstas darbo dieną iki darbo valandų pabaigos, laikoma, kad jį Šalis gavo tą pačią dieną. Jeigu jis išsiųstas nedarbo dieną arba pasibaigus darbo valandoms, laikoma, kad Šalis jį gavo kitą darbo dieną. Jei pranešimas siunčiamas paštu, laikoma, kad Šalis jį gavo po 5 (penkių) darbo dienų nuo išsiuntimo.

40. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.

41. Sutartis sudaryta dviem egzemplioriais, turinčiais vienodą teisinę galią, po vieną egzempliorių kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.

42. Neatskiriama Sutarties dalis yra priedas „Teikėjo paskirtų asmenų sąrašas“.

**XII SKYRIUS**

**ŠALIŲ REKVIZITAI**

|  |  |
| --- | --- |
| **GAVĖJAS**  **Valstybės įmonė Registrų centras** | **TEIKĖJAS**  [įveskite vardą, pavardę] |
| Juridinio asmens kodas 124110246  PVM mokėtojo kodas LT241102419  Buveinė – Lvivo g. 25-101, 09320 Vilnius  El. p. versloklientai@registrucentras.lt  Tel. (8 5) 262 2222 | Asmens kodas [įveskite kodą]  Adresas [įveskite adresą]  Adresas korespondencijai [įveskite adresą]  El. p. [įveskite el. pašto adresą]  Tel. [įveskite telefono numerį] |
| A. s. LT 47 7044 0600 0557 2969  AB SEB bankas, banko kodas 70440  A. s. LT 94 4010 0424 0005 0387  Luminor Bank AS Lietuvos skyrius,  banko kodas 40100  A. s. LT 67 7300 0100 9551 9600  „Swedbank“, AB, banko kodas 73000 |  |

|  |  |  |
| --- | --- | --- |
|  |  |  |
| Konsultacijų centro vadovė  Jurgita Jakeliūnaitė |  | [įveskite vardą, pavardę] |
|  |  |  |
| (Parašas)  A. V. |  | (Parašas) |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | [pasirinkite sutarties pasirašymo datą iš kalendoriaus] |

Duomenų teikimo Turto arešto aktų registrui elektroniniu būdu

sutarties Nr.

priedas

TEIKĖJO PASKIRTŲ ASMENŲ SĄRAŠAS

**Teikėjas ir jo paskirti žemiau nurodyti asmenys, pasirašydami šį priedą, patvirtina, kad yra susipažinę** su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, Lietuvos Respublikos turto arešto aktų registro įstatymu, Turto arešto aktų registro nuostatais, patvirtintais Lietuvos Respublikos Vyriausybės 2002 m. kovo 5 d. nutarimu Nr. 314 „Dėl Turto arešto aktų registro nuostatų patvirtinimo“. Antstolis ir jo paskirti žemiau nurodyti asmenys yra įspėti, kad, pažeidę šį pasižadėjimą, privalės atsakyti pagal Lietuvos Respublikoje galiojančius teisės aktus.

|  |  |  |  |
| --- | --- | --- | --- |
| Eil. Nr. | Vardas, pavardė | Pareigos | Individualus elektroninio pašto adresas |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

|  |
| --- |
| **TEIKĖJAS** |
|  |
| [įveskite vardą, pavardę] |
|  |
| (Parašas) |
|  |
| A. V. |

1. Trečioji šalis – fizinis arba juridinis asmuo, kuris nėra: duomenų subjektas, duomenų valdytojas, duomenų tvarkytojas, arba asmenys, kuriems tiesioginiu duomenų valdytojo ar duomenų tvarkytojo įgaliojimu leidžiama tvarkyti asmens duomenis. [↑](#footnote-ref-1)